เป็นประจำเดือน แล้วรู้สึกเหมือนเป็นไข้จึงนอนพักตื่นขึ้นมามีอาการปวดจมูก ปวดตาและปวดศีรษะตั้งแต่ช่วงบ่าย ช่วงเวลาประมาณ21:40เริ่มมีอาการเวียนหัวและอาเจียนเรื่อยจนรู้สึกแสบคอ เบื้อต้นได้ทานยาซาร่าและล้างจมูกไป อาการพวกนี้เกิดจากอะไรแล้วมีวิธีรักษายังไงคะ
สวัสดีค่ะ การวินิจฉัยที่เป็นไปได้-โรคไซนัสอักเสบ ซึ่งไซนัสเป็นโพรงอากาศที่อยู่ตามจมูกและใบหน้าและตรงระหว่างตา ถ้ามีการอักเสบจะทำให้มีอาการปวดตามใบหน้า คัดจมูก มีไข้และมีน้ำมูกไหลลงคอได้ รักษาด้วยการรับประทานยาฆ่าเชื้อ 5-7 วันและรักษาตามอาการอื่นๆที่มีร่วมกับล้างจมูกถ้ามีน้ำมูกค้างมากๆ-คออักเสบจากเชื้อไวรัส จะมาด้วยอาการเจ็บคอ คัดจมูก มีน้ำมูก และไอ-โรคในทางเดินอาหารเช่น อาหารเป็นพิษ ลำไส้อักเสบ ทำให้มีอาการอาเจียนและมีไข้จากประวัติเบื้องต้นเนื่องจากมีอาการทางปวดจมูกเด่น จึงน่าจะเกิดจากโรคไซนัสอักเสบมากที่สุด แต่โรคอื่นๆที่กล่าวมาก็ยังมีความเป็นไปได้ จำเป็นต้องแยกด้วยการตรวจร่างกายค่ะการดูแลตัวเองเบื้องต้น รับประทานยาลดไข้และยาแก้ปวดเพื่อบรรเทาอาการ ดื่มน้ำมากๆ นอนหลับพักผ่อน ถ้ามีน้ำมูกหรือคัดจมูกมาก สามารถล้างจมูกร่วมกับรับประทานยาลดอาการคัดจมูกได้ หลีกเลี่ยงที่ที่มีฝุ่นมากหรืออากาศเย็นจัดควรไปพบแพทย์ถ้าปวดจมูกมากขึ้นเรื่อยๆ มีไข้สูง คัดจมูกมากและน้ำมูกเขียว อาเจียนไม่หยุดจนดื่มน้ำตามไม่ทันทำให้อ่อนเพลียและมีอาการขาดน้ำเช่นหน้ามืด เวียนศีรษะ